“อนุทิน” ย้ำสถานการณ์ “โควิด-19” ไทยยังไม่เข้าระดับ 3 ยันรัฐบาลเอาอยู่!
“อนุทิน” ย้ำสถานการณ์ “โควิด-19” ในไทยยังไม่เข้าระดับ 3 ยันรัฐบาลเอาอยู่! พร้อมชูธงการทำงานแบบบูรณาการกับกระทรวงต่างๆที่เกี่ยวข้อง
“อนุทิน” ย้ำสถานการณ์ “โควิด-19” ในไทยยังไม่เข้าระดับ 3 ยันรัฐบาลเอาอยู่! พร้อมชูธงการทำงานแบบบูรณาการกับกระทรวงต่างๆที่เกี่ยวข้อง
10 มี.ค. 2563

นายอนุทิน ชาญวีรกูล รองนายกรัฐมนตรี และรมว.สาธารณสุข กล่าวถึง สถานการณ์การแพร่ระบาดของเชื้อไวรัสโคโรนาสายพันธุ์ใหม่ (โควิด-19) ในประเทศไทย ที่หลายฝ่ายแสดงความกังวลว่าจะเข้าสู่ระดับที่ 3 หรือไม่
โดยนายอนุทิน ระบุว่า ขณะนี้สถานการณ์ในประเทศไทยยังไม่ร้ายแรง ภาพรวมยังอยู่ในเกณฑ์ที่ดี เห็นได้จากจำนวนตัวเลขผู้ติดเชื้อ และผู้ที่รักษาหาย ยืนยันรัฐบาลยังสามารถควบคุมดูแลได้ อย่างไรก็ตาม ในการทำงานของกระทรวงต่างๆสำหรับการควบคุมไวรัสโควิด-19 เห็นว่าทุกฝ่ายต้องทำงานร่วมกันมากขึ้น
ส่วนปัญหาหน้ากากอนามัยสำหรับบุคลากรทางการแพทย์ที่ขาดแคลนตามโควตาที่ได้รับจัดสรรจากกระทรวงพาณิชย์นั้น กระทรวงสาธารณสุขไม่มีหน้าที่จัดหาหน้ากากอนามัยเพื่อจำหน่าย เพราะเป็นหน้าที่ของกระทรวงพาณิชย์ แต่ทั้งนี้จากการติดตามทราบว่าปัญหาคลี่คลายลงแล้ว โดยเบื้องต้นมีผู้ตรวจราชการกระทรวงทั้ง 12 เขตบริหารจัดการอยู่